גמר ליגת האלופות 2022

גמר ליגת האלופות 2022 היה המשחק האחרון בעונת 2021/2022, העונה ה-67 של טורניר הכדורגל הבכיר באירופה שמאורגן על ידי אופ"א והעונה ה-30 מאז ששמה שונה מ"גביע אלופות המועדונים האירופי" לליגת האלופות. המשחק הסתיים בניצחון 1–0 של המועדון הספרדי ריאל מדריד על המועדון האנגלי ליברפול, וריאל מדריד זכתה בגביע בפעם ה-14 בתולדותיה. כאלופה, השתתפה בסופר קאפ האירופי נגד איינטרכט פרנקפורט, שניצחה בגמר הליגה האירופית 2022.

המשחק התקיים בסטאד דה פראנס, סן-דני, צרפת, ב-28 במאי 2022. זו הפעם השלישית ששתי קבוצות אלו נפגשו בגמר ליגת האלופות או גביע אירופה לאלופות, לאחר 1981 (שאף הוא נערך בפריז ובו ניצחה ליברפול) ו-2018 (בו ניצחה ריאל מדריד).

זה היה הגמר הראשון מאז 2019 ששוחק בנוכחות קהל מלא, לאחר שמשחקי הגמר ב-2020 ו-2021 הושפעו ממגפת הקורונה.

לאירוח הגמר נבחר במקור אצטדיון אליאנץ ארנה במינכן, גרמניה, אך לאחר שגמר 2020 הועבר לליסבון, שאר משחקי הגמר הוזזו בשנה אחת, וכך גזפרום ארנה שבסנקט פטרבורג, רוסיה, שהיה אמור לארח את גמר 2021, נבחר לארח את גמר 2022. בפברואר 2022, בעקבות המשבר האוקראיני-רוסי המתמשך, הודיעה אופ"א כי תשקול להעביר את הגמר. לאחר הפלישה הרוסית לאוקראינה, ב-24 בפברואר קיימה אופ"א ישיבה יוצאת דופן של הוועד המנהל על מנת לבטל את האירוח הרוסי למשחק הגמר באופן רשמי. יממה לאחר מכן הודיעה אופ"א כי הגמר יתקיים בסטאד דה פראנס שבסן-דני, צרפת, בפעם השלישית בהיסטוריה של האצטדיון, לאחר שאירח גם משחקי הגמר ב-2000 ו-2006.

 בחירת האצטדיון המארח 
ב-28 בספטמבר 2018 הושק הליך הגשת המועמדות עבור ערי אירופה לאירוח גמר ליגת האלופות, גמר הליגה האירופית וגמר ליגת האלופות לנשים לשנת 2021.

אופ"א הודיעה ב-1 בנובמבר 2018 כי שני אצטדיונים הביעו עניין לארח את גמר ליגת האלופות לשנת 2021 וב־22 בפברואר 2019 שני האצטדיונים הגישו את מועמדותם במועד האחרון.

האצטדיון המארח נבחר על-ידי הוועד המנהל של אופ"א במהלך ישיבה בליובליאנה שבסלובניה ב-24 בספטמבר 2019, בה נבחרו גם האצטדיונים המארחים למשחקי גמר ליגת האלופות 2022 ו-2023.
+ המועמדות לאירוח גמר ליגת האלופות 2021 מדינה אצטדיון עיר קיבולת הערות אליאנץ ארנה מינכן 70,000 אירח את גמר ליגת האלופות 2012 ומשחקים במונדיאל 2006 ויורו 2020 גזפרום ארנה סנקט פטרבורג 67,800 אירח משחקים בגביע הקונפדרציות 2017, מונדיאל 2018 ויורו 2020
בספטמבר 2019 הוכרז שגזפרום ארנה נבחרה לארח את משחק גמר ליגת האלופות 2021, כאשר אליאנץ ארנה תארח את גמר ליגת האלופות 2022 ואצטדיון ומבלי יארח את 2023. ב-17 ביוני 2020 הודיעה אופ"א כי בשל מגפת הקורונה באירופה, כל מיקומי הגמרים יידחו בשנה, וכתוצאה מכך גזפרום ארנה יארח את גמר ליגת האלופות 2022.

ב-25 בפברואר 2022 הודיעה אופ"א בשל הפלישה הרוסית לאוקראינה כי גמר ליגת האלופות שהיה אמור להיערך בגזפרום ארנה יעבור לסטאד דה פראנס בפריז.
 הקבוצות 
מועדוןהופעות קודמות בגמר (בכתב מודגש: זכיות) ליברפול9 (1977, 1978, 1981, 1984, 1985, 2005, 2007, 2018, 2019) ריאל מדריד16 (1956, 1957, 1958, 1959, 1960, 1962, 1964, 1966, 1981, 1998, 2000, 2002, 2014, 2016, 2017, 2018)
 רקע 
עבור ליברפול, היה זה גמר ליגת האלופות/גביע אירופה העשירי שלה. היא זכתה בעבר בשישה גמרים (1977, 1978, 1981, 1984, 2005 ו-2019) והפסידה בשלושה (1985, 2007 ו-2018). יהיה זה הגמר הרביעי עבור המאמן יורגן קלופ, לאחר הפסדו עם בורוסיה דורטמונד ב-2013 ושני הגמרים אליהם הגיע עם ליברפול (2018 ו-2019). בנוסף, ליברפול שיחקה בגמר אחד של גביע אירופה למחזיקות גביע, ב-1966 בו היא הפסידה לבורוסיה דורטמונד, ובארבעה גמרים של הליגה האירופית, ניצחה בשלושה (1973, 1976 ו-2001) והפסידה באחד (2016, עם קלופ כמאמן).

ריאל מדריד שיחקה בגמר ליגת האלופות/גביע אירופה ה-17 שלה, הראשון מאז זכייתה ב-2018 מול ליברפול. בסך הכל ריאל מדריד ניצחה בשלושה עשר גמרים (1956, 1957, 1958, 1959, 1960, 1966, 1998, 2000, 2002, 2014, 2016, 2017 ו-2018), הכי הרבה בהיסטוריה, והפסידה בשלושה (1962, 1964 ו-1981). עבור
קרלו אנצ'לוטי יהיה זה גמר ליגת האלופות החמישי שלו, לאחר שזכה עם מילאן ב-2003 ו-2007 והפסיד ב-2005, ולאחר שזכה בגמר 2014 בתקופתו הראשונה בריאל מדריד. בנוסף היא שיחקה בעבר בשני גמרי גביע אירופה למחזיקות גביע והפסידה בשניהם (1971, 1983), ובשני גמרי גביע אופ"א וזכתה בשניהם (1985, 1986).

הייתה זו הפעם הראשונה בה שתי קבוצות נפגשות בפעם השלישית בגמר אירופי. בגמר גביע אירופה 1981 שנערך בפארק דה פראנס שבפריז ניצחה ליברפול 1–0, ובגמר ליגת האלופות 2018 שנערך במרכז הספורט הלאומי אולימפיסקי שבקייב גברה ריאל מדריד 3–1. זהו גם הגמר השלישי של קרלו אנצ'לוטי מול ליברפול, לאחר 2005 (בו הפסיד) ו-2007 (בו ניצח). הוא גם הפסיד לליברפול ב1984 כשחקן רומא. זוהי הפעם השישית בה קבוצה אנגלית פוגשת קבוצה ספרדית בגמר ליגת האלופות, לאחר ליברפול וריאל מדריד ב-1981 ו-2018, וברצלונה שניצחה את ארסנל ב-2006 ומנצ'סטר יונייטד ב-2009 ו-2011.

מלבד המפגשים בגמר, ליברפול וריאל מדריד נפגשו 6 פעמים במסגרת ליגת האלופות. ליברפול ניצחה את שני משחקי שמינית הגמר בעונת  (1–0 בחוץ ו-4–0 בבית), ריאל מדריד ניצחה את שני המשחקים בשלב הבתים של עונת  (3–0 בחוץ ו-1–0 בבית). ברבע הגמר של עונת  ריאל מדריד ניצחה את ליברפול 3–1 בבית וסיימה בתיקו מאופס בחוץ, שהספיק לה כדי להעפיל לחצי הגמר. בסך הכל, בשמונת המשחקים הישירים ביניהן, ריאל מדריד ניצחה בארבעה וליברפול בשלושה, בעוד משחק אחד הסתיים בתיקו. בשמונה מפגשים אלו, יחס השערים עומד על 10:8 לטובת ריאל מדריד.

 הדרך לגמר 

 ליברפולסיבוב ריאל מדרידקבוצהתוצאהשלב הבתיםקבוצהתוצאה מילאן 3–2 (בית)מחזור 1  אינטר מילאנו 1–0 (חוץ) פורטו 5–1 (חוץ)מחזור 2  שריף טיראספול 1–2 (בית) אתלטיקו מדריד 3–2 (חוץ)מחזור 3  שחטאר דונצק 5–0 (חוץ) אתלטיקו מדריד 2–0 (בית)מחזור 4  שחטאר דונצק 2–1 (בית) פורטו 2–0 (בית)מחזור 5  שריף טיראספול 3–0 (חוץ) מילאן 2–1 (חוץ)מחזור 6  אינטר מילאנו 2–0 (בית)מנצחת בית ב'
קבוצהשערי זכותשערי חובההפרש שעריםנקודות ליברפול1761118 אתלטיקו מדריד781–7 פורטו4117−5 מילאן693−4דירוגמנצחת בית ד'
קבוצהשערי זכותשערי חובההפרש שעריםנקודות  ריאל מדריד1431115 אינטר מילאנו85310 שריף טיראספול7114–7 שחטאר דונצק21210–2יריבהתוצאהסיבוב ראשוןסיבוב שנינוק אאוטיריבהתוצאהסיבוב ראשוןסיבוב שני אינטר מילאנו2–1  2–0 (ח)  0–1 (ב)שמינית הגמר  פריס סן-ז'רמן 3–2  0–1 (ח)  3–1 (ב) בנפיקה ליסבון6–4  3–1 (ח)  3–3 (ב)רבע הגמר  צ'לסי 5–4  3–1 (ח)  2–3 (ה) (ב) ויאריאל5–2  2–0 (ב)  3–2 (ח)חצי הגמר  מנצ'סטר סיטי 6–5  3–4 (ח)  3–1 (ה) (ב)

 מהלך המשחק 

הרכבי הקבוצות

ליברפול שוער  1   אליסוןמגן ימני  66   טרנט אלכסנדר-ארנולדבלם  5  איברהימה קונטהבלם  4  וירג'יל ואן דייקמגן שמאלי  26  אנדי רוברטסוןקשר  14   ג'ורדן הנדרסון (קפטן) קשר  3   פאביניו קשר  6   טיאגו אלקנטרה חלוץ  11   מוחמד סלאחחלוץ  10   סאדיו מאנהחלוץ  23   לואיס דיאס מחליפים:שוער  62   קיווין קלהרהגנה  12   ג'ו גומזהגנה  21   קוסטאס צימיקאסהגנה  32   ג'ואל מאטיפקשר  7   ג'יימס מילנרקשר  8   נבי קייטה קשר  15   אלכס אוקסלייד-צ'מברליןקשר  17   קרטיס ג'ונסחלוץ  67   הארווי אליוטחלוץ  9   רוברטו פירמינו חלוץ  18  טאקומי מינאמינוחלוץ  20   דיוגו ז'וטה מאמן:  יורגן קלופ300pxריאל מדריד שוער  1   טיבו קורטואהמגן ימני  2   דני קרבחאלבלם  3   אדר מיליטאובלם  4   דויד אלאבהמגן שמאלי  23   פרלאן מנדיקשר  10   לוקה מודריץ' קשר  14   קאסמירוקשר  8   טוני קרוסקיצוני ימני  15   פדריקו ואלוורדה חלוץ  9   כרים בנזמה (קפטן)קיצוני שמאלי  20   ויניסיוס ז'וניור  מחליפים:שוער  13   אנדריי לוניןהגנה  6   נאצ'והגנה  12   מרסלוקשר  17   לוקאס ואסקסקשר  19   דני סבאיוס קשר  22   איסקוקשר  25   אדוארדו קמבינגה קשר  7   אדן הזארחלוץ  11   מרקו אסנסיוחלוץ  18   גארת' ביילחלוץ  21   רודריגו גויס חלוץ  24   מריאנו דיאסמאמן:  קרלו אנצ'לוטי

 שופטים 
שופט:  קלמן טורפין קוונים: ניקולא דנוס,  סיריל גרינגור שופט רביעי:  בנואה בסטיאן  שופט וידאו:  ז'רום בריסאר

שופט וידאו שני: ווילי דלאז'ו, שופט וידאו לנבדל:  מסמליאנו איראטישופט וידאו תומך:  פליפו מלי

 ראו גם 
 עונת 2021/2022 בליגת האלופות
גמר הליגה האירופית 2022
גמר הקונפרנס ליג 2022

 קישורים חיצוניים 



 הערות שוליים 

2022
קטגוריה:2022 בספורט
קטגוריה:אירועי ספורט שהושפעו ממגפת הקורונה
קטגוריה:פריז: תחרויות כדורגל
קטגוריה:2022 בצרפת